《冠氏雨中》
金朝·路铎

气肃关河万绿摧，远游节物动悲哀。人牛不见晓烟重，草树有声山雨来。

老矣何堪米盐事，中之安得圣贤杯。遥怜鹤发孤云底，日望林梢一叶回。

作者简介：（?—1214）冀州人，字宣叔。路伯达子。章宗时，为左三部司正，上书言事，召见便殿，迁右拾遗。累官景州刺史。后为孟州防御使。蒙古兵破城，投沁水死。